**IV. ELŐTERJESZTÉS**

**Bodolyabér Község ÖnkormányzatA KÉPVISELŐ-TESTÜLETÉNEK**

**2023. november 23. napján 17:30 órakor tartandó rendes ülésére**

**Tárgy: Döntés a Komlói Kistérség Többcélú Önkormányzati Társulás 2023.09.28-i döntéseinek elfogadásáról**

**Előterjesztő: Dr. Keresztes Izabella jegyző**

**Tisztelt Képviselő-testület!**

A Komlói Kistérség Többcélú Önkormányzati Társulás megtartotta soron következő ülését, melyen alábbi határozatok születtek, a napirendi pontokat tekintve.

A Társulás 2023. évi költségvetésének módosításáról döntött a Társulás. Az előirányzatoknak a módosítása, a költségvetés tervezése utáni változások költségvetésen történő átvezetése (részletezés a mellékletekben):

* Az előirányzatok átcsoportosítása nem jár együtt a költségvetési főelőirányzatainak növekedésével vagy csökkenésével.
* Az előirányzatok módosítása megváltoztatja a költségvetési főelőirányzatok összegeit:

A módosításokban az intézményfinanszírozás összege halmozódik.

A Komló Térségi Integrált Szociális Szolgáltató Központ magasabb vezetői álláshelyére a 16/2023. (V.25.) sz. Tct. határozat alapján pályázat került kiírásra 2023. június 10-én. A pályázat benyújtásának határideje 2023. július 10. napja volt. Az előírt határidőig 1 db pályázat érkezett. A pályázatot Bóna Bernadett, az intézmény jelenlegi vezetője nyújtotta be. 2023. július 19-én került sor a pályázat szakmai munkacsoport általi elbírálására, amelynek során megállapításra került, hogy a pályázat az álláshely betöltésére előírt jogszabályi, valamint kiírt pályázati feltételeknek megfelelt, ezért személyes meghallgatását követően a kinevezését a munkacsoport egyhangúlag támogatta, 5 éves időtartamra.

A Fogászati ügyeleti feladatok ellátása tárgyában kötött feladat-ellátási szerződés módosítása a Pécsi Tudományegyetem levélben történő megkeresés következtében vált szükségessé, melyben jeleztk, hogy a Dischka Gy. utcai telephely 2023. október 1. napjával ideiglenesen átköltözik a 7623 Pécs, Tüzér utcai telephelyére, majd várhatóan 2024. január 01. napjától a Rákóczi úti telephelyen működik tovább.

Mindemellett az egészségügyi szolgáltató személyében is változás történt, mely szerint a Pécsi Tudományegyetem helyébe, a Pécsi Tudományegyetem Klinikai Központ került egészségügyi szolgáltatóként.

A 2015-ben megkötésre került feladat-ellátási szerződés 1. sz. mellékletében található a Társuláshoz tartozó tagönkormányzatok listája. Tekintettel arra, hogy Oroszló és Bikal települések a szerződés megkötését követően, 2016-ban csatlakoztak a Társuláshoz szükségessé vált az 1. sz. melléklet módosítása is.

A Komlói Kistérség Többcélú Önkormányzati Társulás Társulási Megállapodásának módosítása azét vált szükségessé, mert Az egészégügyi alapellátásról szóló 2015. évi CXXIII. törvény 22. § (2) bekezdése értelmében azon területen, ahol az állami mentőszolgálat látja el a háziorvosi, házi gyermekorvosi ügyeleti feladatokat, a feladatellátásának időpontjától, mint zárónaptól a háziorvosi, házi gyermekorvosi ügyeleti ellátásra a települési önkormányzat által kötött feladat-ellátási szerződés hatályát veszti

*Fentiek alapján az UNIMEDKER Kft. a Komlói Kistérség Többcélú Önkormányzati Társulás, valamint Komló Város Önkormányzata között fennálló, a háziorvosi és házi gyermekorvosi feladatok végzésére vonatkozó megállapodás 2023. szeptember 1. napjától hatályát vesztette.*

Ezen időponttól az ügyeleti ellátás a Pécsi Tudományegyetem Klinikai Központ Komlói Kórházban található ügyeleti ponton biztosított, hétköznap 16:00-08:00 között, valamint hétvégén és ünnepnapokon egész nap (08:00 órától másnap reggel 08:00 óráig).

A gyermekek ügyeleti ellátása az ügyeleti ponton, azok működési idejében továbbá a Klinikai Gyermek Központi Orvosi Ügyeleten (7623 Pécs, József A. u. 7.) végzik hétköznapokon 16:00 órától 22:00 óráig, hétvégén és ünnepnapokon 08:00 órától 20:00 óráig. Az egységes ügyeleti telefonszám 2023.szeptember 1. napjától: 1830. A 7300 Komló, Kossuth L utca 103. sz. alatt jelenleg működő ügyeleti ellátás 2023. szeptember 1. napjával megszűnt.

Ezen felül a módosításra szükség van Szalatnak Község polgármesterének változása miatt is, a 2023. június 18. napján megtartott időközi önkormányzati választás eredményeként Radics Norbert tölti be a polgármesteri tisztséget.

A Társulási Megállapodás 1. sz. melléklete tartalmazza a Társuláshoz tartozó tagönkormányzatok képviselőinek nevét. A 16. sorban szereplő Szalatnak Község Önkormányzat képviselőjének nevét módosítani szükséges.

A fentiekben részletezettek miatt a Társulás Szervezeti és Működési Szabályzatának (a továbbiakban: SZMSZ) módosítása vált szükségessé.

Az SZMSZ 2. sz. melléklete „A Komlói Kistérség Többcélú Önkormányzati Társulás Tagönkormányzatainak polgármesterei” megnevezésű táblázatban feltüntetett Szalatnak polgármestere, valamint Szalatnak delegált képviselőjének neve is aktualizálásra kerül a fent említett változások okán.

Az SZMSZ 3. számú mellékletben a „Bizottságok összetétele” alatt részletezett a Pénzügyi és Területfejlesztési bizottság összetételét tekintve módosítani szükséges a bizottság elnökének személyét, ugyanis ott az elnöki tisztséget Szalatnak korábbi polgármestere töltötte be.

Komló Város Önkormányzat, valamint a Komlói Kistérség Többcélú Önkormányzati Társulás (a továbbiakban: Társulás) által fenntartott intézmények villamosenergia ellátása, továbbá Komló város közigazgatási területén a közvilágítás biztosítása (1. sz. melléklet) érdekében nyílt közbeszerzési eljárás lefolytatása szükséges a 2024-es évre vonatkozóan, tekintettel arra, hogy a komlói intézmények és a közvilágítás energiafogyasztásának beszerzési értéke meghaladja a nettó 15 millió Ft-os értékhatárt. Komló Város Önkormányzat a Képviselő-testület 100/2023. (VI.29.) számú határozata alapján e közbeszerzési eljárás lebonyolítására az InFend Energy Kft.-vel kötött megbízási szerződést. A cég javaslata szerint a villamosenergia beszerzésére célszerű lenne a korábbi egy éves időtartammal megegyezően megjelölni a szerződéses időszakot, miután az elmúlt évben eddig nem látott mértékben módosultak az energiaárak a hazai és nemzetközi piacokon. az InFend Energy Kft. szakmai javaslata alapján a lefolytatásra kerülő közbeszerzési eljárás - az eddigi évek gyakorlatával ellentétben – a Központosított Közbeszerzés Rendszeréhez kapcsolódóan valósulna meg és az ún. KEF-es eljárás keretében kerülne lefolytatásra. Az eljárás lényege, hogy a *Központosított közbeszerzési rendszerről, valamint a központi beszerző szervezet feladat- és hatásköréről* szóló 168/2004 (V. 25.) Korm. rendelet (továbbiakban: kormányrendelet) alapján kizárólag a Közbeszerzési és Ellátási Főigazgatóság (rövidített nevén: KEF), mint központi beszerző által korábban országosan lefolytatott közbeszerzési eljárásban érvényes ajánlatott tett gazdasági szereplők vehetnek részt.

A Társulás tekintetében lefolytatásra kerülő eljárás során ezen társaságok ajánlati ára nem lehet magasabb annál, mint a központi eljárás keretében korábban általuk megajánlott ár. Továbbá a KEF eljárás az EKR rendszerben lefolytatott közbeszerzéssel ellentétben lényegesen rövidebb időt vesz igénybe és akár három munkanap alatt, rendszer használati díj megfizetése nélkül lefolytatható és kedvezőtlen, vagy sikertelen eljárás esetén több alkalommal újraindítható.

|  |  |  |  |  |  |
| --- | --- | --- | --- | --- | --- |
| **Határozat száma** | **Határozat tárgya** |  | **Települési képviselő-testület feladata** | **Megjegyzés** | **Határozat száma, jegyző aláírása** |
| **27/2023. (IX. 28.) sz. Tct. határozat** | *A Komlói Kistérség Többcélú Önkormányzati Társulás 2023. évi költségvetés módosítása* |  | **Minden tagönkormányzat** tárgyalja meg a képviselő-testületével. | Lehetőség szerint 2023 november 15. napjáig meg kell tárgyalni és a Társulás részére megküldeni a határozati kivonatot. | - |
| **28/2023. (IX. 28.) sz. Tct. határozat** | *A Komló Térségi Integrált Szociális Szolgáltató Központ magasabb vezetői álláshelyére kiírt pályázat eredményének megállapítása* |  | **Minden tagönkormányzat tárgyalja meg a képviselő-testületével.** | Lehetőség szerint 2023 november 15. napjáig meg kell tárgyalni és a Társulás részére megküldeni a határozati kivonatot. | - |
| **29/2023. (IX. 28.) sz. Tct. határozat** | *Fogászati ügyeleti feladatok ellátása tárgyában kötött feladat-ellátási szerződés módosítása* |  | **Minden tagönkormányzat tárgyalja meg a képviselő-testületével** | Lehetőség szerint 2023 november 15. napjáig meg kell tárgyalni és a Társulás részére megküldeni a határozati kivonatot. | - |
| **30/2023. (IX. 28.) sz. Tct. határozat** | *A Komlói Kistérség Többcélú Önkormányzati Társulás Társulási Megállapodásának módosítása* |  | **Minden tagönkormányzat tárgyalja meg a képviselő-testületével** | Lehetőség szerint 2023 november 15. napjáig meg kell tárgyalni és a Társulás részére megküldeni a határozati kivonatot. | - |
| **31/2023. (IX. 28.) sz. Tct. határozat** | *A Komlói Kistérség Többcélú Önkormányzati Társulás Szervezeti és Működési Szabályzatának módosítása* |  | **Minden tagönkormányzat tárgyalja meg a képviselő-testületével** | Lehetőség szerint 2023 november 15. napjáig meg kell tárgyalni és a Társulás részére megküldeni a határozati kivonatot. | - |
| **32/2023. (IX. 28.) sz. Tct. határozat** | *Villamosenergia közbeszerzéshez kapcsolódó intézkedések* |  | **Minden tagönkormányzat tárgyalja meg a képviselő-testületével** | Lehetőség szerint 2023 november 15. napjáig meg kell tárgyalni és a Társulás részére megküldeni a határozati kivonatot. | - |

A fentiekre tekintettel kérem az előterjesztés megvitatását, az elfogadott határozatok jóváhagyását!

***Határozati javaslat:***

***Bodolyabér Község Önkormányzat Képviselő-testülete .. /2023. (……..) határozata***

Bodolyabér Község Önkormányzat Képviselő-testületete megismerte és elfogadja a határozat mellékletét képező, a Komlói Kistérségi Többcélú Önkormányzati társulás által, 2023. szeptember 28. napján elfogadott **27/2023. (IX. 28.) sz. Tct. határozat** tartalmát és azok mellékleteit (*A Komlói Kistérség Többcélú Önkormányzati Társulás 2023. évi költségvetés módosítása*).

*Határidő:* november 15.

*Felelős***:** Dr. Keresztes Izabella jegyző(a határozat megküldéséért)

***Határozati javaslat:***

***Bodolyabér Község Önkormányzat Képviselő-testülete .. /2023. (……..) határozata***

Bodolyabér Község Önkormányzat Képviselő-testületete megismerte és elfogadja a határozat mellékletét képező, a Komlói Kistérségi Többcélú Önkormányzati társulás által, 2023. szeptember 28. napján elfogadott **28/2023. (IX. 28.) sz. Tct. határozat** tartalmát. (*A Komló Térségi Integrált Szociális Szolgáltató Központ magasabb vezetői álláshelyére kiírt pályázat eredményének megállapítása*).

*Határidő:* november 15.

*Felelős***:** Dr. Keresztes Izabella jegyző(a határozat megküldéséért)

***Határozati javaslat:***

***Bodolyabér Község Önkormányzat Képviselő-testülete .. /2023. (……..) határozata***

Bodolyabér Község Önkormányzat Képviselő-testületete megismerte és elfogadja a határozat mellékletét képező, a Komlói Kistérségi Többcélú Önkormányzati társulás által, 2023. szeptember 28. napján elfogadott **29/2023. (IX. 28.) sz. Tct. határozat** tartalmát. (*Fogászati ügyeleti feladatok ellátása tárgyában kötött feladat-ellátási szerződés módosítása*).

*Határidő:* november 15.

*Felelős***:** Dr. Keresztes Izabella jegyző(a határozat megküldéséért)

***Határozati javaslat:***

***Bodolyabér Község Önkormányzat Képviselő-testülete .. /2023. (……..) határozata***

Bodolyabér Község Önkormányzat Képviselő-testületete megismerte és elfogadja a határozat mellékletét képező, a Komlói Kistérségi Többcélú Önkormányzati társulás által, 2023. szeptember 28. napján elfogadott **30/2023. (IX. 28.) sz. Tct. határozat** tartalmát. (*A Komlói Kistérség Többcélú Önkormányzati Társulás Társulási Megállapodásának módosítása*).

*Határidő:* november 15.

*Felelős***:** Dr. Keresztes Izabella jegyző(a határozat megküldéséért)

***Határozati javaslat:***

***Bodolyabér Község Önkormányzat Képviselő-testülete .. /2023. (……..) határozata***

Bodolyabér Község Önkormányzat Képviselő-testületete megismerte és elfogadja a határozat mellékletét képező, a Komlói Kistérségi Többcélú Önkormányzati társulás által, 2023. szeptember 28. napján elfogadott **31/2023. (IX. 28.) sz. Tct. határozat** tartalmát. (*A Komlói Kistérség Többcélú Önkormányzati Társulás Szervezeti és Működési Szabályzatának módosítása*).

*Határidő:* november 15.

*Felelős***:** Dr. Keresztes Izabella jegyző(a határozat megküldéséért)

***Bodolyabér Község Önkormányzat Képviselő-testülete .. /2023. (……..) határozata***

Bodolyabér Község Önkormányzat Képviselő-testülete megismerte és elfogadja a határozat mellékletét képező, a Komlói Kistérségi Többcélú Önkormányzati társulás által, 2023. szeptember 28. napján elfogadott **32/2023. (IX. 28.) sz. Tct. határozat** tartalmát. (*Villamosenergia közbeszerzéshez kapcsolódó intézkedések)*

*Határidő:* november 15.

*Felelős***:** Dr. Keresztes Izabella jegyző(a határozat megküldéséért)